Diari Oficial de la Generalitat Valenciana


Sumari del DOGV 4399, del 16-12-2002 (2002/13229)

ORDE de 9 de desembre de 2002, de la Conselleria de Cultura i Educació, per la qual se substituïx un membre del Consell Assessor de l'Institut Valencià d'Avaluació i Qualitat Educativa i es designa el seu president.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4399

Data del DOGV
:   16-12-2002

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/13520


Data del document
:   09-12-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Institut Valencià d'Avaluació i Qualitat Educativa

ORDE de 9 de desembre de 2002, de la Conselleria de Cultura i Educació, per la qual se substituïx un membre del Consell Assessor de l'Institut Valencià d'Avaluació i Qualitat Educativa i es designa el seu president. [2002/M13845]
  
Per Decret 10/2000, de 25 de gener, del Govern Valencià, es va crear l'Institut Valencià d'Avaluació i Qualitat Educativa com a òrgan de consulta, assessorament i avaluació dependent de la Subsecretaria de la Conselleria de Cultura i Educació, amb l'objectiu de realitzar l'avaluació general del sistema educatiu pel que fa a les ensenyances no universitàries en l'àmbit de la Comunitat Valenciana, així com l'anàlisi dels seus resultats i la proposta de les mesures, iniciatives i actuacions per a la millora de la qualitat de l'ensenyança.
  
Entre els òrgans de l'Institut, l'article 10 del mencionat decret preveu l'existència d'un Consell Assessor, que, amb la funció d'assistir el director o directora de l'Institut i la Comissió Rectora de l'Institut Valencià d'Avaluació i Qualitat Educativa en l'elaboració dels plans d'actuació i en el seu desenrotllament i avaluació, estarà format per un president o presidenta i un màxim de quatre membres, designats pel conseller o consellera de Cultura i Educació entre persones de reconegut prestigi, científic i professional, en l'àmbit de l'avaluació i l'educació.
  
Per Orde de 3 d'abril de 2000, de la Conselleria de Cultura, Educació i Ciència, van ser designats el president i els membres del Consell Assessor. Estant previst el nomenament del president com a director de l'Institut Valencià d'Avaluació i Qualitat Educativa, és procedent acordar el seu cessament i nomenar un nou membre, i també designar el president.
  
En virtut d'això, vist el que preveuen el precepte citat i la disposició final primera del Decret 10/2000, de 25 de gener, i en exercici de les atribucions que em conferix l'article 35, lletra ll), de la Llei 5/1983, de 30 de desembre, de Govern Valencià
  
ORDENE
  
Primer
  
Cessa com a president i com a membre del Consell Assessor de l'Institut Valencià d'Avaluació i Qualitat Educativa Pablo Antonio Crespo López.
  
Segon
  
Es nomena com a membre del Consell Assessor de l'Institut Valencià d'Avaluació i Qualitat Educativa el senyor Camilo Miró Pérez, funcionari del cos d'Inspectors d'Educació i inspector cap del Servici d'Inspecció Educativa de la Direcció Territorial de Cultura i Educació de València.
  
Tercer
  
Es nomena president del Consell Assessor de l'Institut Valencià d'Avaluació i Qualitat Educativa Camilo Miró Pérez.
  
Disposició final
  
La present orde produirà efectes des del dia de la data.
  
València, 9 de desembre de 2002
  
El conseller de Cultura i Educació,